মার্কিন প্রেসিডেন্ট ডোনাল্ড ট্রাম্প তার প্রচারণা ও প্রশাসন নিয়ে লেখা নতুন বইকে ‘সম্পূর্ণ মিথ্যা’ হিসেবে উল্লেখ করে তা বৃহস্পতিবার নাকচ করে দিয়েছেন। বইটি প্রকাশে বাধা দেয়ার প্রচেষ্টা ব্যর্থ হওয়ার পর তিনি এমন মন্তব্য করলেন। সাংবাদিক মাইকেল উলফের ‘ফায়ার অ্যান্ড ফিউরি : ইনসাইড দি ট্রাম্প হোয়াইট হাউস’ বইয়ের কথা উল্লেখ করে মার্কিন প্রেসিডেন্ট ট্রাম্প এক টুইটার বার্তায় বলেন, ‘ভূয়া বইয়ের লেখকের হোয়াইট হাউসে প্রবেশের আমি কোন অনুমতি দেইনি! এ বইয়ের জন্য আমি তার সঙ্গে কখনো কোন কথা বলিনি। বইটি সম্পূর্ণ মিথ্যা। এটির উপস্থাপনায় সম্পূর্ণ কাল্পনিক কাহিনী ব্যবহার করা হয়েছে, বাস্তবে যার কোন অস্তিত্ত্ব নেই।’